JohanHeinsen/ENO huggingface dataset:
Aarhuus Stifts-Tidende, 1840-02-22
Kakkelovns=Kul udsælges tøndeviis fra Sluppen Caroline Pauline, beliggende ved Havnens nordre Side, fra i Morgen indtil Skibet er udlosset. Aarhuus, den 20de Februar 1840. Sørgensen.
Aarhuus Stifts-Tidende, 1840-02-22
Den Huusleilighed i Stedet No. 491 paa Fiskergade her i Byen, der har været beboet af nu afdøde Enkemadame Reddelin, kan erholdes tilleie for Halvaaret indtil Michaeli Flyttetid d. A., naar derom træffes Accord med Apotheker Reddelin.
Aarhuus Stifts-Tidende, 1840-02-22
Paa Rosensgade No. 159 anvises en Stue tilleie med eller uden Meubler for en Skolediscipel eller anden honet Person.
Aarhuus Stifts-Tidende, 1840-02-22
En skikkelig og duelig Guldsmedsvend kan strax erholde Condition i Holstebroe hos Guldsmed Meilstrup.
Aarhuus Stifts-Tidende, 1840-02-22
For en fiin Pige der har tjent før, helst fra Landet, er Condition ledig. Adressekontoiret anviser.
Aarhuus Stifts-Tidende, 1840-02-22
Et sort broderet Bobbinets=Slør er fundet paa Veien bag om Byen. Adressekontoiret opgiver Finderen.
Aarhuus Stifts-Tidende, 1840-02-22
Natten imellem 17de og 18de Februar er af min Stald bortstiaalet en rødblisset Hoppe, 9 1/2 Qv. høi, med hvid Man og Hale, paa det høire Bagbeen ved Krydset ere Haarene afgavede, Mannen er afstusset, Halen er meget smudsig; Hesten i fjerde Aar. Tillige et gammelt Dækken samt et dobbelt Bidsel. Søren Nielsen, paa Fasstrup Mark.
Aarhuus Stifts-Tidende, 1840-02-22
Nye Bøger. J de tre sidste Uger er udkommet og faaes til vedføiede Priser i Rigsbankpenge: Theol. Tidsskr. IV, 1. 1 Rbd. Frølund: Udvikl. af Balles Lærebog, 2den Udg. 1. 4 Mk. 8 s. Feld mann, Symboltvangen, eller Følgerne af en mulig Ophævelse af Forpligtelsen paa Protestanternes symbolske Bøger, i kirkelig, politisk og sædelig Henseende. Hertz: Bemærkn til danske Lov. 11, 2. 7 Mk. 8 s. Dr. Levy om Collisionen mellem Perforation og Kaisersnit. 1 Rbd. Tidsskr. f. Literatur og Kritik, 11, 1. Aargangen 6 Rbd. Beckers Verdenshist overs. af Riise. 1. 24 s. Rohmann, historisk Fremstilling af Souverainitetens Jndførelse i Danmark. 1 Rbd. Grune: Revolutionen 1660. og Souverainitetens Jndf. i Danm. 24 s. Sørgetale, over Frederik Vl af Holst. 1 Mk. Bindesbøll, 12 s. Ortved, 1 Mk. Sørgefesten over Frederik Vl i Synagogen i Aarhuus 8 s. Mindeqvad i Anledn. af Frederik VI Død m. Portrait. 6 Mk. 8 s. Yttringer af det danske Folks Følelser ved Frederik i Død og Christian VIII Thronbestigelse, 2 Mk. Lithographier af Frederik VI paa Lit de parade og Castrum doloris a 6 Mk. A. T. Høst: De 100 Dage. 4. 3 Mk. 12 s. Ramus: Algebra og Functionslære, 3 Rbd. Hage : Beskr. over Kjøbenhavns Amt. 8 Mk. S. S. Blicher: Beskr. over Viborg Amt. 4 Mk. Havetidenden V, 1. Aarg. 3 Rbd. Chr. Winther, Haandtegninger, 2 Mk. Andersen: Mulatten, romantisk Drama. 5 Mk. Hertha, svensk dansk nyarsgave for 1840. 9 Mk. Berggreen, Melodier til de af Trykkefrihedsselsk. udg. fædrelandshist. Digte". 4 Mk. 8 s. Baron v. Freyburg og Carl Barnekoms Ungdom 12. 4 Mk. Lewald: Gorgona 1-2.8 Mk. Fire Noveller, udg. af L. Philip., Mk. C. Holm i Horsens. S. Meldrup i Kolding. S. Warberg og Jessens Boghandling i Aarhuus.
Aarhuus Stifts-Tidende, 1840-02-22
Det fra Nyborg indsendte Stykke om J. K. kan ikke indrykkes førend Jndsenderen opgiver mig sit Navn. Redact.
Aarhuus Stifts-Tidende, 1840-02-25
8 No 32. Tirsdagen. den 23 Februar. med Brevposterne. Den til Forsendelse. allene privilegerede Kongelig allernaadigst Aarhuus Stifts-Tidende. Redigeres og udgives 4 Gange ugentlig af Overkrigscmissair A. F. Elmanist.
Aarhuus Stifts-Tidende, 1840-02-25
Nyheder fra Udlandet. Russernes Tog til China har vakt uhyre Opsigt i Ostindien, hvor man troer, at Herat er denne Expeditions egentlige Formaal. Det brittisk ostindiske Armeekorps, som erobrede Kabul, har faaet Ordre at gjøre Omkring, og gaae Russerne imøde.
Aarhuus Stifts-Tidende, 1840-02-25
Portens tre Skytsmagter have sendt Mehemed Ali deres sidste Ultimatum, og Svaret derpaa skal afgjøre Krig eller Fred. Man er belavet paa det Første, især da man veed, at Mehemed har sendt Ordre til sin Søn, at han skal rykke frem mod Constantinopel saasnart Foraaret gryer.
Aarhuus Stifts-Tidende, 1840-02-25
Neapel udruster en betydelig Sømagt, hvis Bestemmelse er til Middelhavet. Den skal bestaae af 12 Linieskibe, 15 Fregatter og 10 Corvetter. Dronning Victoria er atter bleven uenig med sin Moder, saa Denne har besluttet, strax at flytte ud af Slottet. Hun har leiet sig et Hotel i Bel grave=Square.
Aarhuus Stifts-Tidende, 1840-02-25
Det brittiske Underhuus har bevilget Dronningens Gemal en Appanage af 30,000 Pd. St. (Dronningen havde andraget paa 50000.)
Aarhuus Stifts-Tidende, 1840-02-25
Den franske Marskal Maison, Een af Napoleons tappreste Generaler, er død af et gammelt Saar i Lungen, 69 Aar gl. To af hans Vaaben fæller, Moncey og Grouchy, ligge for Døden. Sebastiani er hjemkaldt fra sin Post i London. Guizot, den forrige Minister, er udnævnt til hans Eftermand. Han gifter sig tillige, trediegang, med Fyrstinde Liewen, den russiske Gesandts Enke. Den russiske Storfyrst-Thronfølgers sidste Reise skal virkelig have været for at udsøge sig en Brud, og blandt alle de Prindsesser han saae har den 15aarige Prindsesse Marie af Hessen-Darmstadt gjort det stærkeste Jndtryk paa ham. Men Keiseren, hans Fader, havde paalagt ham, at lade et Aar gaae hen, før han bestemte sig, og det er nu skeet. Nu skal Formælingen være afgjort. Den keiserlige Brud skal være en ved Aand og Skjønhed lige udmærket Fyrstinde, der selv paa Livets almindelige Vei vilde have vundet Alles Hjerter.
Aarhuus Stifts-Tidende, 1840-02-25
J Christiania er et betydeligt og høist forvovent Jndbrudstyverie forøvet, idet man fra Jsen har brudt ind i Handelshuset Vestye Egebergs i anden Etage beliggende Contoir, hvor Tyvene have trængt ind igjennem de dobbelte Vinduer, og ved Brækjern aabnet 2 Jerndøre til det i Væggen indmurede Kasjeskab, samt udtaget og bortført over 3000 Spd., endeel Vexler m.m.
Aarhuus Stifts-Tidende, 1840-02-25
Fædrelandet. Kjøbenhavn, den 21de Februar. Kronningen er nu bestemt til at finde Sted i Fredriksborg den 28de Juni, (Brig. Td.)
Aarhuus Stifts-Tidende, 1840-02-25
Efter hvad man nu erfarer, skulle Stænderne, ikke kunne ventes sammenkaldte før efter Salvings festen; altsaa vel i det tidligste til den 1ste Juli. (Khp.)
Aarhuus Stifts-Tidende, 1840-02-25
Efter Forlydende skulle Officererne ved hele den danske Armee nu igjen bære Skjærf. (K. C.)
Aarhuus Stifts-Tidende, 1840-02-25
Det er nu bestemt, at til Foraaret et af vore Krigskibe (Corvetten Galathea) skal afgaae til Sydamerika. Det fra flere Sider yttrede Ønske om at det danske Flag maatte til vore Fragtfareres Beskyttelse vise sig i hine Farvande, vil saaledes gaae i Opfyldelse. (Khvnsp.)(Af Fædrel.) Det, hvorpaa Frederik VI efter Folkets lydeligt udtalte Ønske og efter alle Stænderforsamlingers gjentagne og kraftige Andragender i sit Livs sidste Tid havde henvende sin alvorlige Opmærksomhed og hvortil han allerede havde gjort ikke uvigtige, forbedrende Skridt, – det som Christian VIII strax ved sin Thronbestigelse har erklæret for sin Pligt imod sit Folk, og som det, hvorpaa hans første og væsentligste Omsorg skulde være rettet, er ved gjennemgribende Besparelser ikke blot at bringe Ligevægt mellem Statens Jndtægter og Udgifter, men at tilveiebringe en saadan Tingenes Tilstand, der tillader ved Siden af betydelige Afdrag paa Statsgjælden at lette en Deel af de Skattebyrder der haardest tynge Folket og lamme dets Virksomhed. En af de første og nærmeste Gjenstande, hvorpaa et fornuftigt Besparelsessystem maa være rettet, er naturligviis Formindskelsen af den umaadelige Hær af Embedsmænd, hvoraf de fleste Forretningsgrene bugne Det er det første Skridt paa Reformernes Bane, den offentlige Opmærksomhed med hver Dag seer imøde, og hvis aldeles uventede Forhaling sandelig ikke har virket godt paa den almindelige Stemning. Under saadanne Omstændigheder ville vi give Enhver at betænke, hvad Jndtryk det vilde gjøre, dersom Nogen skulde falde paa at foreslaae Antagelsen af nye Sine curer eller Besættelsen af unyttige og kostbare Hofcharger, der saaledes som f. Ex. Overhofjægermesteren, længe kun have figureret i Statscalenderens Cadres, uden i Virkeligheden at have bebyrdet det skatteydende Folk.
Aarhuus Stifts-Tidende, 1840-02-25
(Af Fædrel.) At Veicommunicationen i Hertugdømmerne i høieste Grad trænger til Forbedring, og at det hele Forbindelsessystem der er høist mangelfuldt er almindeligen erkjendt. Ogsaa herpaa har Regjeringen nu henvendt sin særdeles Opmærksomhed, og der er i disse Dage bleven udnævnt en Commission, bestaaende af Oberst Prangen, Grev ReventlowCriminil, Kammerherre Heintze og Rentekammerdeputeret Moltke for at tage denne Gjenstand i Overveielse, og gjøre Forslag til Veiforbedring i Hertugdømmerne. - Den forløbne Uge har især været mærkelig ved de i Mandags og Tirsdags afholdte Studentermøder, hvorved det først bestemtes, at Selskabet for deres "formelle Organisation, skulde stiftes, og dernæst Lovene for dette Selskab discuteredes. Selskabet, hvis Formaal vil være, i ordnede Møder at afhandle saadanne Gjenstande, som ere af Jnteresse for Studenterne, hvormed det er paalagt Repræsentanterne at have et vaagent Øie, vil ifølge Lovene, komme til at bestaae af academiske Borgere med Udelukkelse af alle Embedsmænd med Bestalling (undtagen Professorerne, alle Næringsdrivende med Borgerskab og de, der ere mere end 12 Aar gl. Studenter; medmindre Selskabet skulde finde særlig Anledning til at beholde eller endog optage En af disse udelukkede Klasser. Selskabet skal styres af 15 Repræsentanter med en Formand. Man er nu i spændt Forventning deels paa Udfaldet af Repræsentantvalget og deels paa de første Yttringer af Selskabets Virksomhed. Den første Generalforsamling er vel bestemt først til December, men da enten Repr. eller 50 Medlemmer kunne bevirke en overordentlig Generalforsamling, var det muligt, at man tidligere kunde faae Leilighed til at gjøre Bekjendtskab med Selskabets egentlige Væsen." (Md.)¬
Aarhuus Stifts-Tidende, 1840-02-25
- Jgaar gaves paa det kgl. Theater, efter lang Hvile, endelig igjen Operaen: "den Stumme i Portici, med ny Besætning i Hovedpartierne, idet Fenella udførtes af Dandserinden Rinda Lund og Masaniello af Hr. Faaborg. Uagtet det Vanskelige der var i for Begyndere i Kunsten at paatage sig saa betydelige Roller, gjorde de dog megen Lykke deri, især var Faaborgs Sang af en gribende Virkning, saa at den beggeistrede Publikum og fremkaldte stormende Applaus. (Md.) Cancellieraad, Byfoged v. Hadeln i Hillerød er allernaadigst bleven udnævnt til By- og Raadstueskriver samt Raadmand i Helsingøer. (Md.) Fædrel.) Dersom ikke Erfaring noksom havde viist, at Sandheden ofte er høist usandsynlig, vilde man vel neppe troe, hvad vi dog med Bestemthed, kunne forsikkre, at iblandt de Candidater, der have indstillet sig til den ved Lector Wilsters Død ledigblevne Lærerpost i den græske Philologi ved Sorøe Academie, ogsaa findes Dr. theol. Kalkar, Overlærer ved Odense lærde Skole. At Dr. K. er Novice i Græsken, derfor haves et stærkt Beviis i den Omstændighed, at han, hvis hele Liv, Digten og Tragten vidner om en gandske ualmindelig Stræben efter at bringe for Lyset Hvad han veed eller troer at vide, aldrig har viist mindste Drift til at gjøre sine græsk philologiske Kundskaber nyttige enten for Publikum eller for sig selv. Dette Argument vil sikkert have slaaende Beviiskraft for Enhver, der er bekjendt med hans literaire Færd, igjennem hvilken der gaaer, som et bestandigt tilbagevendt og meget ubehageligt fremtrædende Træk, en viis ivrig Fremtrængen, stundom endog en vis klæbrig Paatrængen, der ikke lader mindste Leilighed gaae ubenyttet hen til at bringe sit Jeg i behagelig Erindring, hvad enten dette nu skeer ved at fremstille sig selv i smukke Tendentsers pyntelige Dragt, eller ved med en vis salvet Velbehag at indvie Publikum i sine gode Connexioner. Det vilde saaledes ikke være usandsynligt, dersom han muligt kunde troe, at vor nuværende Kongefamilies tidligere Ophold i Odense kunde have efterladt ham Grunde til Forhaabninger, som han maaskee betragter som et Slags Æqvivalent mod virkelig Værdighed. (Khvns postens Redaction hælder til Fædrelandets Mening, at Dr. Kalkar ikke er istand til at afgive noget Æqvivalent for en Wilster, til hvis Post han vel ogsaa selv maa føle sig saa langt mindre beføiet, saalænge Danmark eier Mænd, som f. Ex. Mag. Bøje sen samt Overlærerne Lange og Jngerslew, der i Henseende til deres Kundskaber som Hellenister bør ansees som langt nærmere Aspiranter dertil end han.)- Imod forbemeldte Fædrelandets Artikel læses i den Berlingske Avis nogle særdeles velskrevne og derhos dierve bemærkninger af Hr. J. Paludan Müller, const. Adjunct ved Sorøe Academies Skole.
Aarhuus Stifts-Tidende, 1840-02-25
- Vi have tidligere af en Feiltagelse anteciperet Hs. Majestæts Naade mod Digterne Andersen og Heiberg samt Componisten Hartmann i Henseende til den nylig stedfundne Uddeling af, hvad den Berlingske kalder presents Cusage. De nævnte Personer have imidlertid i Gaar været til Audients hos Kongen og modtaget smukke Gaver saavel til et Minde om den afdøde Konge som til Beviis paa Hs. Majestæts Erkjendtlighed for deres Præstationer i Anledning af Frederik den Sjettes Død. (Khvnsp.) Sognepræsten i Himmeløv og dertil annecterede Roeskilde adelige Jomfruekloster, Dr. theol. Provst Frederik Schmidt, bortkaldtes ved Døden den 16de de, i sit 69de Aar. Fra 1820 havde han beklædt dette Embede efter i en Række af Aar at have været Præst paa Eger i Nærheden af Kongsberg i Norge, hvor han nød en udeelt Agtelse og Kjærlighed, hvorom ogsaa hans Valg til at være Repræsentant paa Rigsforsamlingen i Eidsvold vidner. Jkke mindre som Digter og videnskabelig Theolog end som Sjælesørger for sine Menigheder havde han erhvervet sig et hæderligt Navn. Et apoplectisk Tilfælde endte hans Liv. Til Khonspostens Beretning om, at Artilleri corpset har faaet kgl. Ordre til at berede sig paa Forfærdigelsen af et stort Fyrværkerie til Kronningsfesten den 28de Juni, leverer "Dagen" den Berigtigelse, at der ikke er given Tilladelse til at forbruge 25,000 Rbd. til Fyrværkeriet paa Jægerbakken ved Frederiksborg, men 2,500. Af Fædrelandet erfares, at Opmudringsvæsenet i Kjøbenhavn, der bestyrres af Grev Trampe og en Assistent, koster aarlig omtrent 50,000 Rbdr.
Aarhuus Stifts-Tidende, 1840-02-25
Bøssemager Flammand ved Husarregimentet har faaet 6 Aars Eneret paa at forfærdige de afham opfundne Jagtgeværer med to Skud i eet Løb.
Aarhuus Stifts-Tidende, 1840-02-25
- Otte og fyrgetyve Damer arbeide her i denne Tid paa et Tæppe, hvis Bestemmelse er at ligge under og omkring Døbefonten i Frue Kirke.
Aarhuus Stifts-Tidende, 1840-02-25
Til Khvns Straffeanstalt er i denne Tid indbragt den (især i Fyen) velbekjendte Barbeersvend, Peter G. Odemar, der synes at være født til Forbryder. Han kan agere alle Slags Roller; i Vindinge Herred spilte han den Vanvittige. Nu har man endelig fanget ham. - Vinteren er atter begyndt her og Seiladsen, som Følge heraf standset. Jgaar kunde man gaae paa Jsen fra Toldboden til Lunetten.
Aarhuus Stifts-Tidende, 1840-02-25
Fra det Holsteenske. Efter sikkert Forlydende vil Prindsen af Bentheim-Steinfurth, naar hans Mission i St. Petersborg er tilende, gjøre en Reise i Tydskland, og man sætter denne i Forbindelse med en høi Persons Formæling. – Til Commissarius i den holsteenske Stænderforsamling, der ventes sammenkaldet strax efter Kronningen, ventes at blive udnævnt enten Grev Carl Moltke, Deputeret i Rentekammeret, eller Grev ReventlowCriminil, Amtmand i Rendsborg, forhenv. Vicepræsident. - Deputationen fra det holsteenske Ridderskab er kommet tilbage fra Khvn. Den skal ikke have faaet noget Tilsagn om Privilegiernes Stadfæstelse, men forøvrigt være modtaget meget naadigt.
Aarhuus Stifts-Tidende, 1840-02-25
Senator Jenisch er reist til Khvn. for, som det hedder, at overbringe Hs. M. Lykønskninger til Allerhøists. Thronbestigelse. (J Torsdags havde han Audients hos Kongen.)¬
Aarhuus Stifts-Tidende, 1840-02-25
De Personer der i Eckernførde ere fængslede som mistænkte for Postoverfaldet, høre næsten Alle til een Familie. Kun et Medlem af samme har man endnu ikke kunne faae fat paa. De allerede fremkomne Jndicier skulle være saa graverende, at man tør nære alt Haab om Forbrydernes Opdagelse.
Aarhuus Stifts-Tidende, 1840-02-25
Odense, den 20de Februar. Borgerrepræsentanterne have eenstemmigen besluttet at udvælge en Committee af deres Midte, der skal udarbeide en til Offentliggjørelse bestemt Udsigt over Repræsentationens Virksomhed fra den Tid, Forordningen 24de Oct. 1837 traadte i Kraft, indtil dette Aar, og som derefter fremtidigen skal offentliggjøre det Væsentligste af Forhandlingerne. Hr. Redact. O. Thomsen er valgt til Medlem af Valgbestyrelsen. - Meslingerne grassere her stærkt i denne Tid. Tophus kræver og saa jevnligen nye Offre. Veile. J den Adresse, som er underskrevet af 1593 Landmænd fra 48 Sogne i Veile Amt og oversendt til Hs. M. Kongen, er med undersaatlig Ærbødighed fremhævet følgende Puncter som især ansees trængende til Hs. Majestæts kraftige Paavirkning: 1) Finantsernes Ordning, saa at Statens trykkende Gjæld aarligt kan formindskes; 2) de kost bare Collegiers og hele Regjeringsmaskinens Reduction og Simplification; 3) den almindelige Værnepligts Jndførelse, hvorved Skillevæggen mellem Bondestanden og de andre Stænder vil briste og Folket smelte sammen til et Heelt, der med langt større Kraft, end hidtil vil kunne modstaae udvortes Fiender; 4) Offentlighed i Tale og Skrift ligefra Embedsmændenes hidtil hemmelige Erklæringer indtil Stændersalen; men 5) fremfor Alt en Statsforfatning, som kan sikkre Danmarks Lykke gjennem Aarhundreder. At dette vil skee – slutter Adressen - det ønsker, det haaber Folket; thi kun af en saa god, saa udmærket Regent kunne vi vente det. Allernaadigste Konge! Frit, uforbeholdent, uden Jndflydelse fra andre Kanter, have vi her paapeget vore Ønsker og Anskuelser, thi vi vide at Christian den Ottende, som en Ven af Sandheden, ikke vil tage os det ilde op. Frit og uden Tvang love og tilsværge vi D. M. Huldskab og Troskab, stedse beredte til at fremmeD. M. veldædige Hensigter og vor Konges Vel."(Uddr. af Veile Av.)
Aarhuus Stifts-Tidende, 1840-02-25
Skibs=Efterretninger. Jacob Holm & Sønner i Khvn, bekjendtgjøre, at der fra ultimo Marts til først i October vil 2 Gange ugentlig afgaae et udmærket Dampskib imellem Frederikshavn og Frederiksværn i Norge. - Om den paa Raaberg Strand forliste Skonnert "Sara, tilhørende Handelshuset Ree & Comp. i Aarhuus, erfares, at Skibet er aldeles Vrag. Mandskabet er reddet. Det var kommet fra Belfast med en Ladning Salt.
Aarhuus Stifts-Tidende, 1840-02-25
Kjøbenhavns Børs-Cours, den 21de Febr. 1840. Hamborg 2 M. - a vista 198 1/2. Spec. 200 12 Mk. 4 PC. kongl. Obl. 96. Nat. B. Obl. (4 Febr. 1820) 102 a 102 1/2. 4 pC. uopsigelige Rigsb. Obl. 104 a 104 1/2.
Aarhuus Stifts-Tidende, 1840-02-25
Befordringer og Afgang. Cand. theol. C. Kjerrumgaard besk. til 3die Catechet ved Bremerholms M.i Khvn. J. Frolich til Consul i Gibraltar. Branddirecteur i Bredsted Amt, Krigsassessor Müller, efter Ansøgning i Naade entlediget. Dødsfald. Jfr. Jda Carlsen, Jfr. Frederike Haupt mann, Skomagermester Bahnson, J. L. Stork (37 Aar gl.), Postbud Brauer, Jfr. Marte Rammerhausen, Johanne Jessen (33 Aar), Alle i Khvn. Commandeersergeant og Dannebrogsmand G. F. Baumbach (45 Aar) i Helsingøer.
Aarhuus Stifts-Tidende, 1840-02-25
Aarhuus. J Søndags Aftes endte det Müllerske Selskab her, for dennesinde, dets Forestillinger, der havde fuldt Huus lige indtil den allersidste. Til Slutning viste Publikum en smuk Paaskjønnelse, ved at fremkalde Mad. Pødenphanth, der næsten i alle Stykker har Hovedrollerne, af hvilke hun, ved Flid og Studium samt en ret smuk Syngestemme, udfører mange særdeles vel. Naar dette Selskab, om nogle Maaneder, kommer hertil igjen, vil det medbringe et nyt Repertoire, maaskee nogle nye Damer, og - hvad der især vilde være ønskeligt – en Musikdirecteur. Reisende. Fra Aarhuus til Kallundborg: Kammerjunker v. Mylius, Borgercapt. og Kbm. C. Bentzen, Student Offersen, Bundtmager Menne, Styrmand Berthelsen.
Aarhuus Stifts-Tidende, 1840-02-25
Forlangt Jndrykkelse. Ved at læse Aviserne have vi fundet os meget utilfredse med den megen Passtar om en Strandings=Affaire hvori Kjøbmand Hartvigsen i Grenaae skulde være indviklet. Den egentlige Grund til den idelige Repetition heraf synes os ei ubegribelig. Hvad Sagens sande Sammenhæng ellers angaaer, ere vi derom aldeles uvidende; men det vide vi, og ansee herved for vores Skyldighed offentlig at yttre vores Mening om, at Kjøbmand Hartvigsen er den Mand ikke allene vi men hele Grenaae Omegn i Almindelighed har Meget at takke for. Førend han nedsatte sig i Grenaae maatte vi kjøre vores Korn til Aarhuus eller Randers, da Grenaae Kjøbmænd meget lidet kjøbte, og det de kjøbte var kun til meget lave Priser; siden han kom har vi været den lange Transport qvit, da han har kjøbt Korn til samme Priser ontrentlig, som gaves i Aarhuus eller Randers og stundom endnu høiere mod contant Betaling uden Paanødning at tage vare derfor. Saavel Jndmaal af Korn, som Udmaal og Vægt af Vare, der faaes næsten lige saa billige hos ham, som i de større Kjøbstæder, har der vist Jngen Grund til at klage over. – J de Aaringer der saaedes megen Raps her i Egnen kunde saavel Bonden som Herremanden faae Penge af ham hele 2/3 Aar forud paa deres Raps, naar de blot opgav Arealet de havde besaaet. Den mislykkedes for Mange, og der vare dem der havde gjort sig store Forhaabninger, der næsten slet Jntet avlede. Desaarsag kom Mange i stor Gield til ham; men han lod sig nøie med langsom Afbetaling i flere Aar. Som en Følge af de knappe Grødeaaringer vilde om Foraaret 1836 og 37 i Grenaae Omegn megen Sæd have bleven usaaet og derved sikkerlig mange Familier bleven bragt ud af Stand til at besidde deres Gaarde, dersom han ikke, velvillig og uopfordret, havde forskrevet flere Ladninger Korn, som han udlaante eller solgte paa Credit til Enhver endogsaa den Fattigste, til de fik indavlet, som da tilbagebetaltes, enten i natura eller med Penge mod en saare billig Godtgjørelse. Flere Familier i Grenaae have levet gandske ved ham, som ellers vilde have faldt det Offentlige tilByrde. Nu har han bygget og anlagt et meget stort Brænderie, som med det første vil træde i Kraft. Vel er det vistnok en Tørn i Manges Øine; men vi vil ønske ham af Hjertet al muligt Held og Lykke saavel til dette, som til ethvert andet gavnligt Foretagende. Paa egne og flere Sønder=Herreds Bønders Vegne. R. B. Til Borgerrepræsentanten Hr. Guldsmed Høegh.
Aarhuus Stifts-Tidende, 1840-02-25
Da nu Sagen er paadømt, forventes efter Deres Løvte Udfaldet offentlig bekjendtgjort. N. N.
Aarhuus Stifts-Tidende, 1840-02-25
Bekjendtgjørelser. At forhenværende Sognepræst til Udbye Menighed paa Tudsenæs, Hr. Johannes Kattrup, afgik ved Døden Mandagen den 10de dennes i hans Alders 83de Aar, efter længere Tids tiltagende Svagelighed og omtrent 3 Ugers Sygeleie, undlader jeg ikke, som Executor af den Afdødes Testament, herved at tilkjendegive hans fraværende Slægt og Venner. Hørbyegaard pr. Holbek, den 14de Februar 1840. Schertiger, Godsforvalter.
Aarhuus Stifts-Tidende, 1840-02-25
Da det Kongelige danske Cancellie under 4de dennes har resolveret, at det i Raadstueforsamlingen den 4de Januar d. A. paa Kjøbmand Hartvig von Essen faldne Valg til Borger-Repræsentant, paa Grund af Bestemmelsen i 8 22 af Byens provisoriske Reglement, hvorefter den fungerende Revisor ikke kan vælges til Repræsentant, ei har kunne sanctioneres, og da derhos, i Anledning af den anden Revisors Fraflyttelse fra Byen en nye Revisor maa vælges, bekjendtgjøres herved, at Balget af en Borger-Repræsentant og af en Revisor vil blive foretaget paa Raadstuen Løverdagen den 14de Marts, Formiddag Kl. 10, samt at Valglisterne ere henlagte paa Raadstuen til Eftersyn for alle Vedkommende.
Aarhuus Stifts-Tidende, 1840-02-25
Valgbestyrelsen i Horsens, den 21de Febr. 1840. Ræder. Hover. Kieldsen.
Aarhuus Stifts-Tidende, 1840-02-25
Ved Borgerballet den 20de dennes indkom som Gaver til de Fattige 8 Rbd. 5 Mk. 10 s., som efter bedste Skjønnende ere uddeelte. Aarhuus, den 24de Februar 1840. Boch. Willassen.